Lietuva 2021 m. Eurovizijoje

Lietuva dalyvavo 2021 m. Eurovizijoje, kuri vyko Roterdame, Nyderlanduose. Lietuvos nacionalinis radijas ir televizija (LRT) norėdamas išrinkti dainą-atstovę organizavo nacionalinę atranką „Pabandom iš naujo! 2021“. Surengtą atranką antrus metus iš eilės laimėjo grupė The Roop su daina „Discoteque“.

Grupė The Roop sėkmingai pasirodė pusfinalyje, kur užėmė ketvirtąją vietą su 203 taškais ir pateko į finalą, kuriame užėmė aštuntąją vietą su 220 taškais – tai antras geriausias geriausias Lietuvos pasiekimas konkurse.

Priešistorė 

‎Iki 2021 metų Lietuva Eurovizijos dainų konkurse dalyvavo 20 kartų, kai debiutavo konkurse 1994 metais. Geriausias šalies pasiekimas buvo pasiektas ‎‎2006‎‎ metais, kai grupė LT United‎‎ atliko ‎‎dainą „We Are the Winners“, jie finale užėmė šeštąją vietą. ‎‎Nuo 2004‎‎ m‎‎. konkurso, kai buvo įvesta pusfinalių sistema, Lietuva į finalą pateko 9 kartus. 

Praėjusiais metais Lietuvai turėjo atstovauti grupė The Roop su daina „On Fire“, tačiau konkursas buvo atšauktas dėl COVID-19 pandemijos, iki konkurso atšaukimo grupė spėjo tapti viena iš išankstinių fanų ir lažybinikų favorite dėl konkurso laimėjimo.‎ Metais anksčiau, 2019 m., Lietuvai atstovavo Jurijus Veklenko su daina „Run with the Lions“, atlikėjas nepateko į finalą likdamas vienuoliktoje vietoje pusfinalyje su 93 taškais.

Pabandom iš naujo! 2021 

„Pabandom iš naujo!“ – nacionalinio finalo formatas, sukurtas LRT, siekiant atrinkti Lietuvos dainą 2021 m. Eurovizijoje. Susipažinimas su visais atlikėjais apėmė dviejų savaičių procesą, kuris prasidėjo 2021 m. sausio 16 d. Dvi savaites buvo atrenkama po 5 atlikėjus, kurie keliavo į pusfinalį. Pusfinalyje pasirodė 10 atlikėjų/grupių - bilietą į atrankos finalą gavo 5 iš jų. Prie 5 atrinktų dainų automatiškai prisijungė grupė The Roop (grupė turėjo atstovauti Lietuvą 2020 m. Eurovizijoje, kuri buvo atšaukta dėl COVID-19 pandemijos). Atrankos finalas įvyko 2021 m. vasario 6 d.. Antrus metus iš eilės jį laimėjo grupė The Roop.

COVID-19 pandemijos įtaka 
Dėl COVID-19 pandemijos rizikos dalyvių pasirodymai buvo įrašomi iš anksto didžiojoje LRT studijoje, filmuojant be žiūrovų (finalas buvo transliuojamas tiesiogiai). Siekiant sumažinti riziką užsikrėsti, filmavimų metu buvo užtikrinami kuo mažesni kontaktai tarp dalyvių ir techninio personalo. Filmavimai vykdavo visą dieną, paskiriant tikslų laiką skirtą dalyvio pasirodymo įrašymui, vėliau vedėjai ir komisijos komentarai taip pat būdavo nufilmuojami atskirai.

Dalyviai 
2020 m. gruodžio 23 d. LRT paskelbė „Pabandom iš naujo! 2021“ dalyvių sąrašą.  Savo sėkmę 2021-ųjų metų atrankoje bandė ir Lietuvai anksčiau atstovavę atlikėjai: Evelina Sašenko (2011), Vilija Matačiūnaitė (Sunday Afternoon) (2014) ir The Roop (2020). 

Vėliau buvo paskelbta, kad iš atrankos dėl įvairių priežasčių traukiasi Evelina Sašenko ir Gintarė Korsakaitė.

Atrankinės laidos

Pirma laida (2021 m. sausio 16 d.) 
 Laidos įrašymo data - sausio 12 d., Didžioji LRT studija.
 Komisijos sudėtis: Ramūnas Zilnys, Jievaras Jasinskis, Vytautas Bikus, Ieva Narkutė ir Aistė Smilgevičiūtė.
 Šioje laidoje kaip kviestiniai svečiai pasirodė duetas Beissoul & Einius.
 Į pusfinalį pateko pusė atlikėjų (5), buvo pašalinti likę 5 atlikėjai.
 Laidos metu buvo sulaukta 6619 balsų iš žiūrovų.
 Laidos įrašas (lrt.lt mediateka)

Antra laida (2021 m. sausio 23 d.) 
 Laidos įrašymo data - sausio 19 d., Didžioji LRT studija.
 Komisijos sudėtis: Ramūnas Zilnys, Ieva Narkutė, Vytautas Bikus, Gerūta Griniūtė ir Stanislavas Stavickis-Stano.
 Šioje laidoje kaip kviestiniai svečiai pasirodė grupė The Roop, jie atliko dainą „Discoteque“, kuri jau automatiškai buvo patekusi į atrankų finalą.
 Į pusfinalį pateko pusė atlikėjų (5), buvo pašalinti likę 5 atlikėjai.
 Laidos metu buvo sulaukta 3636 balsų iš žiūrovų.
 Laidos įrašas (lrt.lt mediateka)

Pusfinalis

Pusfinalis (2021 m. sausio 30 d.) 
 Laidos įrašymo data - sausio 26, Didžioji LRT studija.
 Komisijos sudėtis: Ramūnas Zilnys, Aistė Smilgevičiūtė, Jievaras Jasinskis, Gerūta Griniūtė ir Stanislavas Stavickis-Stano.
 Pusfinalyje kaip kviestinė atlikėja pasirodė Evgenya Redko.
 Į finalą pateko pusė atlikėjų (5), buvo pašalinti likę 5 atlikėjai.
 Pusfinalio metu buvo sulaukta 9343 balsų iš žiūrovų.
 Pusfinalio įrašas (lrt.lt mediateka)

Finalas

Finalas (2021 m. vasario 6 d.) 
 Laidos įrašymo data - vasario 6 d. (tiesiogiai), Didžioji LRT studija.
 Komisijos sudėtis: Ramūnas Zilnys, Aistė Smilgevičiūtė, Jievaras Jasinskis, Gerūta Griniūtė, Stanislavas Stavickis-Stano, Vytautas Bikus ir Ieva Narkutė.
 Finale kaip kviestiniai svečiai pasirodė grupė Sisters on wire.
 Prie penkių iš pusfinalio patekusių atlikėjų automatiškai prisijungė grupė The Roop (grupė turėjo atstovauti Lietuvą 2020 m. Eurovizijoje, kuri buvo atšaukta dėl COVID-19 pandemijos).
 Atrankos finalą laimėjo grupė The Roop, surinkdami maksimalų komisijos įvertinimą ir pagerindami žiurovų balsavimo rekordą (kurį buvo patys pagerinę 2020 m.).
 Finalo metu buvo sulaukta 86123 balsų iš žiūrovų.
 Finalo įrašas (lrt.lt mediateka)

Eurovizijoje
Lietuvai atstovavusi grupė The Roop pasirodė gegužės 18 d. vykusiame pirmajame pusfinalyje pirmuoju numeriu - surinkdama 203 taškus (66 iš komisijos ir 137 iš žiūrovų balsavimo) ir užimdama ketvirtąją vietą grupė užsitikrino patekimą į finalą. Finale grupė pasirodė aštuonioliktuoju numeriu - surinko 220 taškų (55 iš komisijos ir 165 iš žiūrovų balsavimo). Tai antras geriausias Lietuvos pasiekimas konkurse (geriausiuoju toliau išlieka LT United 2006 m. pasiekta 6 vieta)

Balsavimas

Lietuvos gauti taškai

Išdalinti Lietuvos taškai

‎Išsamūs balsavimo rezultatai ‎
Lietuvos komisijos nariai:
 Jievaras Jasinskis
 Rafailas Karpis
 Giedrė Kilčiauskienė
 Raminta Naujanytė (Bjelle)
 Darius Užkuraitis

Taip pat skaitykite 
 Eurovizijos dainų konkursas 2021
 Lietuva Eurovizijoje
 „Pabandom iš naujo! 2022“
 „Pabandom iš naujo! 2020“

Nuorodos 
 Visa informacija apie „Pabandom iš naujo! 2021“ (eurovisionworld.com svetainė)
 Visų dalyvių pasirodymai (youtube)

Šaltiniai 

Lietuva Eurovizijos dainų konkurse